ஸ்டெர்லைட் என்னும் தாமிர உருக்கு ஆலையை மூடென்று சொல்கிறோம்; இன்றல்ல, நேற்றல்ல 24 ஆண்டுகளாக சொல்கிறோம். ஸ்டெர்லைட்டை மூடச் சொல்லி குடும்பம் குடும்பாக குழந்தை குட்டிகளோடு போனவர்கள் மீது துப்பாக்கியைத் திருப்பியது ஆளும் வர்க்கம். 15 பேர் சுட்டுக் கொல்லப்பட்டனர். உறுப்பிழந்தோர் எண்ணிக்கை நூறைத் தொடும். ஏன் சுட்டார்கள்? ஹாலிவுட் படம் பார்ப்பதுபோல் டி.வி.யில் பார்த்து தெரிந்து கொண்டேன் என்கிறார் முதல்வர். அப்படியென்றால் சுட்டதற்கு ஆணையிட்டது யார்? ஆட்சியர் ஆணையிட்டரா? அவர் அன்றைக்கு எட்டையபுரம் போய்விட்டார். அதன் பிறகு அவரைக் காணவில்லை! வழக்கம் போல் ஒரு விசாரணை ஆணையம். அதன் அறிக்கையும் வரவில்லை. ஆலையை மூடிவிட்டதாக அரசு சொல்கிறது. சட்டமியற்றி கொள்கை முடிவெடு என்றால் முடியாதாம்!